Brecio atgynhyrchiol

System frecio sydd hefyd yn cynyrchu trydan yw brecio atgynhyrchiol a ddefnyddir mewn Cerbyd trydan heibrid a cherbydau trydan llawn. Drwy'r system hon mae'r egni cinetig (neu symudol) yn cael ei droi'n egni trydanol, yn hytrach na ffrithiant a'i wres gwastraffus sy'n nodweddiadol o gerbyd confensiynol. Mae ambell gar trydan sy'n cynnwys system frecio atgynhyrchiol yn defnyddio'i beiriant tanio mewnol i gynhyrchu trydan er mwyn ail-wefru'r batris neu bweru'r motor, mae eraill fel trenau Underground Llundain yn arbed 20% o egni - sy'n cael ei yrru'n ôl i'r rhwydwaith trydan. Mae hyn yn ddull effeithiol o arbed arian, ac ar gynnydd.
bawd|chwith|Y car cyntaf i dderbyn systen frecio atgynhyrchiol: 'General Motors EV1'

Mae ceir trydan, neu heibrid, yn defnyddio eu motor trydan fel generadur i greu trydan, wrth frecio. Mae hyn yn eitha tebyg i'w dull o greu golau ar feiciau, ble roedd yr olwynion cocos yn trosglwyddo egni cinetig o'r olwyn i fatri'r lamp ac yn ddiweddar mae'r system elfenol hon wedi'i datblygu ymhellach i ailwefru'r batris pan fo'r beic yn brecio.

Y car EV-1 gan General Motors oedd y cerbyd masnachol cyntaf i dderbyn system frecio atgynhyrchiol, a hynny rhwng 1996 a 1999 a chofrestrwyd dwy batent gan Abraham Farag a Loren Majersik.GM patent 5775467 – Floating electromagnetic brake system.GM patent 5603217 – Compliant master cylinder.

Gweler hefyd
Cerbyd trydan heibrid

Cyfeiriadau

Categori:Ceir trydan
Categori:Technoleg ceir